Шокаладов мус с малини ♥ chocolate mousse with raspberries
### Ами не се стърпях! Мислех си днес да празнувам Трифон Зарезан, но ето, че отново поднасям Валентинска рецепта. Шоколадов мус с малини! В края на краищата би си паснал идеално и с червено вино, тоест комбинацията е две в едно.


### Единственото нещо за което трябва да внимавате са яйцата. Трябва да бъдат изключително пресни, тъй като не подлежат на топлинна обработка. Иначе приготвянето е изключително лесно, а вкусът неповторим!


### Просто опитайте, за да зарадвате любим човек или пък за собствено удоволствие!


### Адаптирано от [lorraine pascale](https://lorrainepascale.com/)


### 


### **Необходими продукти:**


### *за 4-6 порции*


### 150 г тъмен шоколад (минимум 70% какао)


### 50 г млечен шоколад


### 200 мл сметана


### 2 средно големи яйца


### 3 с.л. кафява захар


### свежи малини за украса


### [Шокаладов мус с малини ♥ chocolate mousse with raspberries](https://culinarywithme.com/wp-content/uploads/2020/02/chocolate-mousse-with-rasberries_1_web.jpg)


### **Начин на приготвяне:**


### Нарежете двата вида шоколад на ситно.


### Загрейте сметана в малка тенджера, без да завира. Когато започне да се отделя пара дръпнете от котлона, добавете нарязания шоколад и оставете настрани за 5 минути.


### През това време отделете жълтъците в малка купа, а белтъците в голяма.


### С помощта на миксер разбийте белтъците до пяна, след което продължете да разбивате, като добавяте лъжица по лъжица кафявата захар. Трябва да получите пухкава смес с твърди върхове.


### Вземете шоколадово - сметановата смес и разбъркайте с ръчен миксер до получаването на гладка и лъскава шоколадова маса. Добавете жълтъците и отново разбийте до равномерното смесване на съставките.


### На части добавете шоколадовата смес към разбитите белтъци и с помощта на шпатула разбърквайте след всяко добавяне. Трябва да получите въздушен шоколадов крем.


### Разпределете в чаши и оставете в хладилника, колкото муса да стегне, за минимум час.


### Преди да поднесете, украсете със свежи малини!


### Това е всичко!


### И каквото и да празнувате днес! enjoy!


### [Шокаладов мус с малини ♥ chocolate mousse with raspberries](https://culinarywithme.com/wp-content/uploads/2020/02/chocolate-mousse-with-rasberries_3_web.jpg)




---


### *Ако публикацията ви е харесала може да я споделите с приятелите си и не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### 

